L'ipoggeo se sviluppe sus a ttre levèlle pe 'nu totale de 700 metre quadrate e pe 14 metre sotte 'u levèlle d'a strade. A l'inderne sue se iacche 'nu banche de rocce calcarea, sus 'a quale se ponne ammirà le reste fossile de le mitile tipece de Tarde. Le mure perimetrale sonde de origgene bizandine, invece jè assaije probbabbele ca 'u mure ca divide 'a strutture da 'u mare pò avè origgene magno-greche. L'ipoggeo tène infatte 'nu sbocche esclusive a 'u levèlle d'u mare, ca dè 'a possibbeletà de scè direttamende sus 'a battigge d'u luenghe a'u mare d'u Borghe Andiche. Sus 'a sta strutture ha state 'nzippate in epoca successive 'u Palazzo de Beaumont Bonelli, residenze d'a Marchese De Beaumont e d'u Pringipe Bonelli marite a jedde. Tutte e doje le strutture, pure ca sonde private, sonde a disposizione de le visitature gratuitamende, purcé quiste jè patrimonie d'a storie e de l'arte de Tarde.